పౌలును గూర్చిన అధ్యయనములు – తొమ్మిదవ మాడ్యుల్ – పౌలు మరియు ఫిలిప్పీయులకు వ్రాసిన పత్రిక

చర్చా ప్రశ్నలు

1. ఈ పాఠములో మీకు బాగా నచ్చిన, లేక మీరు ముఖ్యముగా నేర్చుకొనిన విషయము ఏమిటి? మీకు ఎలాంటి ప్రశ్నలు ఉండినవి?
2. పౌలు మరణించి క్రీస్తుతో ఉండుట, ఈ భూమి మీద అతని కొనసాగు ఉపయోగతకు మధ్య పోరాడాడు. ఈ భూమి మీద మనలో ప్రతి ఒక్కరి కొరకు దేవుడు ఒక ఉద్దేశ్యమును కలిగియున్నాడని తెలుసుకొనుట మిమ్మును ఎలా భద్రపరచగలదు?
3. ఫిలిప్పీలో పౌలుకు పరిచర్య చేసిన అనేకమంది స్నేహితులు కలరు, అది అతనికి గొప్ప ప్రోత్సాహమును కలిగించింది. మీ అవసరతలో ఎవరైనా మీకు పరిచర్య చేశారా? అది మీ మీద ఎలాంటి ప్రభావం చూపింది, మీరు కొనసాగుటలో మీకు అది ఎలా సహాయపడింది?
4. మీ రక్షణను మీరు కోల్పోగలరని నమ్ముతున్నారా? ఓరిమి సిద్ధాంతమును అర్థం చేసుకొనుటలో ఈ పాఠం మీకు ఎలా సహాయపడింది?
5. మన రక్షణ క్రీస్తులో భద్రపరచబడి (యోహాను 3:36; యోహాను 17:3; ఎఫెసీ. 1:13-14; రోమా. 3:22-24) మనం విశ్వాసములో ఓరిమితో కొనసాగుట మీద ఎలా ఆధారపడియుండగలదు?
6. నిరుత్సాహం మరియు శ్రమల మధ్య పౌలు చూపిన నిరీక్షణ అతడు ఓరిమితో కొనసాగుటలో సహాయపడింది. దేవుని యెడల కృతజ్ఞతగల హృదయమును కలిగియుండుట ఓరిమి కలిగియుండుటలో ఎలా సహాయం చేస్తుంది?
7. ప్రభువునందు ఆనందించుట, మన చింతలను గురించి ప్రార్థించుట మనకు సమాధానమును తెచ్చి, ఓరిమి కలిగియుండుటలో ఎలా సహాయపడగలదు?
8. ఫిలిప్పీ. 2:6-11లో క్రీస్తు చూపిన మాదిరి నుండి మీరేమి నేర్చుకోగలరు? నిజమైన తగ్గింపును గురించి అది మనకేమి నేర్పిస్తుంది? మీ జీవితంలో మీరాయన మాదిరిని ఎలా అనుకరించగలరు? కొన్ని ప్రత్యేకమైన ఆచరణాత్మక సలహాలు ఇవ్వండి.
9. గర్వం మన ఓరిమిని ఎలా ఆటంకపరచగలదు?
10. కొన్నిసార్లు పౌలు నిస్పృహను ఎదుర్కొన్నాడు. మీరెప్పుడైనా లోతైన నిరుత్సాహమును ఎదుర్కొన్నారా? పౌలు కూడా కఠిన పరిస్థితులను అనుభవించాడు అని తెలుసుకొనుట మీకు సహాయం చేస్తుందా? అతడు వాటిలో వ్యవహరించిన విధానం నుండి మనమేమి నేర్చుకోగలము?

**సమీక్ష వాక్యము:** తగ్గింపు వైఖరి కూడా మనము నిలిచియుండుటకు శక్తిని మనకిస్తుంది. అయితే తగ్గింపు ఎక్కడ నుండి కలుగుతుంది? తగ్గింపు మన సొంత శక్తితో మనం సృజించుకునేది కాదు. అది యేసు తగ్గింపును చూసి ఆశ్చర్యపడుటలో నుండి కలుగుతుంది, ఆయన (a) పరలోకములో తన మహిమను మరియు అర్హమైన స్థితిని విడిచిపెట్టుటకు, (b) నరునిగా మారి, తన ప్రజల స్థానములో నరక శాపమును అనుభవించుటకు, మరియు (c) అతడు మహిమపరచబడినప్పుడు తన తండ్రికి మహిమను ఇచ్చుటకు ఇష్టపడ్డాడు.

**సందర్భ పరిశీలన:** నేను యౌవ్వన క్రైస్తవునిగా ఉండినప్పుడు, తగ్గింపు కలిగియుండాలని చాలా కోరుకునేవాడిని. సహాయం కొరకు ప్రభువు వైపుకు చూచుటకు బదులుగా, నా సొంత శక్తితో దానిని చేయుటకు ప్రయత్నించేవాడిని. ప్రజలు నన్ను వాడుకొనుటకు అవకాశమిచ్చి, నా అర్హమైన ఆశలను వదులుకొనుటకు ప్రయత్నించేవాడిని. నేను తగ్గింపు కలిగియుండుటకు ప్రయత్నించేవాడిని, అయితే బైబిలానుసారంగా నన్ను నేను తిరస్కరించుకొనుట ద్వారా కాదుగాని, నాతో నేను చెడ్డగా వ్యవహరించుట ద్వారా ఇలా చేసేవాడిని.

సమీక్ష ప్రశ్నలు

* + - 1. నిజమైన తగ్గింపు మరియు ప్రజలకు నచ్చినది మనకు చేయుటకు అవకాశం ఇచ్చుట మధ్య తేడా ఏమిటి? బైబిలానుసారముగా మనలను మనం పరిత్యజించుకొనుట మరియు బైబిలుకు విరుద్ధముగా మనలను మనం పరిత్యజించుకొనుట మధ్య ఉన్న తేడా ఏమిటి? ప్రతిది ఎలా అనిపిస్తుంది? ప్రతిదానికి పరిణామాలు ఏమిటి?
			2. యేసు తగ్గింపును ధ్యానించండి. యేసు తగ్గింపు మీరు ఎలా భావించుకొనునట్లు చేస్తుందో మాట్లాడండి. మీరు ఆయనను బట్టి ఆశ్చర్యములో ఉన్నామని చెప్పగలరా? ఏదైనా మీ జవాబును వివరించండి.
			3. ఒక వైపున ప్రజలు మీతో ఇష్టమొచ్చినట్లు వ్యవహరించుటకు అనుమతించుట, మరొక ప్రక్క ప్రత్యేకమైన సామాజిక లేక సంఘ ఘనతలను విడిచిపెట్టుటకు ఇష్టపడుట మధ్య ఉన్న తేడాను మీరు ఎలా వర్ణించగలరు?
			4. సమాజము ప్రకారం వారి కంటే తక్కువ పాయింట్లు ఉన్నవారికి మీ సంఘములో ఉన్న ప్రజలు సేవ చేయుటను మీరు చూడగలరా? ఖచ్చితమైన ఉదాహరణలు ఇవ్వండి.
			5. సమాజము ప్రకారం మీ సంఘములో (లేక ఇతరులు) మీ కంటే తక్కువ పాయింట్లు ఉన్నవారికి మీరు ఎలా సేవ చేశారు? ఖచ్చితమైన ఉదాహరణలు ఇవ్వండి.

క్రియా అభ్యాసములు

* ఇలాంటి ప్రజలను సేవించుటకు మీ నేపథ్యములో మీరు చేయగల కొన్ని విషయములను గురించి ఆలోచించి, వాటిని చేయండి. క్రిందివాటిని పరిగణించండి:
	+ సమాజము తక్కువ ప్రాముఖ్యమైన వ్యక్తిగా పరిగణించు మీ సంఘములో ఉన్న వ్యక్తిని గురించి ఆలోచించండి. వారిని సేవించుటకు మీరేమి చేయగలరో కనుగొని (వారికేమి కావాలి?), దానిని చేయండి.
	+ అదే వ్యక్తిని (మరియు అతని కుటుంబమును) మీ ఇంటికి భోజనానికి పిలవండి.